JERUUSALEMMA UUDISED
Eetris on Jeruusalemma Uudised. Tere õhtust!
Mõned tänased teemad -
Hamas plaanib massilist meeleavaldust
Inimõigusühendus mõistab hukka Iisraeli
Muutused Saksamaa välispoliitikas
Iisraeli Õhujõud tegid eelmine nädal õhurünnaku Gaza baasi vastu.
Põhjuseks nelja Hamasi toetaja tungimine üle Gaza piiritara
ja katsed süüdata põlema Iisraeli armee varustust.
Neil olid kaasas kütusekanistrid ja sütikud, et hävitada seadmeid,
millega armee otsib ja kaevab välja Hamasi rünnakutunneleid.
Kohale saabunud sõdurid peatasid süütamiskatse,
kuid ründajad pääsesid põgenema ja intsident lõppes inimohvriteta.
Seoses eelmise teemaga -
Hamas tahtis hävitada Gazat ümbritsevat tara,
et rahvas sealt Iisraeli poole pääseks.
Iisraeli armee esindaja teatel
organiseerib Hamas massilist Iisraeli territooriumile tungimist.
See peaks algama Suurel Reedel, 30. märtsil ja kestma 15. maini.
Tegemist on protestiga
Jeruusalemma tunnustamise ja USA saatkonna kolimise vastu.
Hamas andis projektile nimeks "Suur naasmismarss"
või "Miljonite marss."
Operatsiooni põhieesmärgiks on alustada järgmist sõda Iisraeli vastu
ja seepärast tahetakse see lõpetada samal päeval,
kui Iisrael 70 aasta eest iseseisvuse välja kuulutas.
Hamasi esindaja teatel tahetakse Gaza piirile püstitada ajutine telklinn
ja koguda sinna rohkesti meeleavaldajaid,
peamiselt naisi ja lapsi,
kes tarast läbi murraksid ja jätkaksid teed Jeruusalemma poole.
Üks ÜRO suur allorgan UNHRC ehk Inimõiguste nõukogu
võttis Genfis toimunud istungil vastu
viis resolutsiooni Iisraeli vastu.
USA ÜRO saadik Nikki Haley mõistis UNHRC resolutsioonid karmilt hukka
USAs, Los Angeleses toimunud üritusel.
"Kui ÜRO inimõigusühendus
peab Iisraeli hullemaks Põhja-Koreast, Iraanist ja Süüriast,
on organi tegevus iseenesest rumal ega vääri oma nimegi,
On aeg, et paremini informeeritud riigid nõuaksid muutusi.
Paljud maad teavad, et organi tegevus Iisraeli vastu on ebaõiglane,
kuid pole selle suhtes midagi teinud," ütles USA ÜRO saadik Nikki Haley.
"Nii tegutsedes on ühendus võimetu töötama oma mandaadi kohaselt,"
jätkas Haley, "ja USA kaalub tõsiselt
lisaks UNESCO-le ka selle organi liikmelisusest loobumist."
Mainitud UNHRC viis resolutsiooni puudutasid järgmisi küsimusi -
Tuleb keelustada relvade müük Iisraelile.
Iisrael peab järgima okupeeritud Palestiina aladel,
sh Ida-Jeruusalemmas, vastutustundlikkust, võrdõiguslikkust
ja rahvusvahelisi seadusi.
Lisaks peab Iisrael taanduma 1967. a eelsetesse piiridesse
ning lahkuma okupeeritud Golanilt
ja kaotama Läänekaldal olevad asundused.
Nii korraldas UNHRC Lähis-Ida asju oma arusaamise järgi.
Iisraeli ÜRO saadik Danny Danon
mõistis samuti UNHRC resolutsioonid karmilt hukka.
Tema sõnul ei jää nood viis absurdset resolutsiooni tagajärgedeta.
"On arulage, et Iisraeli vastu
kiidetakse heaks viis hukkamõistvat resolutsiooni,
kui Süüria valitsuse tegevuse suhtes tehti vaid kaks hukkamõistu
ning Iraani ja Põhja-Korea puhul leiti vaid üks hukkamõistetav tegu."
Eri inimõigusühenduste nimekirjas
on põhiõiguste rikkumises maailmas esikohal siiski Põhja-Korea.
Ka Süüria on samas nimistus kõrgel kohal.
Iisraeli külastab USA Kongressi vähemuse esindus.
Endise spiikri, demokraadist Nancy Pelosi juhtimisel
väisab 10-liikmeline grupp nii Jordaaniat kui Iisraeli.
Kuigi demokraadid on Kongressis vähemuses,
on toetus Iisraelile nende seas kõrge.
"Meie delegatsioonil on hea meel võimaluse pärast
õnnitleda Iisraeli tema 70. Iseseisvuspäeval.
Samas tahame tutvuda regiooni julgeolekuga seotud teemadega,"
ütles Pelosi. USA Kongress edastab grupiga ka sõnumi
nn Taylor Force'i seaduse heakskiitmise kohta,
millega USA lõpetab abiandmise Palestiina omavalitsusele,
kui see jätkab palgamaksmist süüdimõistetud terroristidele.
Palestiinlased vastasid selgelt.
"Me ei lõpeta oma märtrite ja nende perede abistamist,"
ütles Mahmoud Abbas USA-le ja Iisraelile.
Saksamaa äsjavalitud valitsuse uue välisministri Heiko Maasi sõnul
on riigi välispoliitika keskmes solidaarsus Iisraeliga.
Esimese asjana külastas Maas abikaasaga eelmisel pühapäeval,
25. märtsil, Yad Vashemi Holokaustimuuseumi,
kus ta asetas pärja natside ajal hukkunud juutide mälestuseks.
Samas vestles ta ka mitmete holokaustist pääsenutega.
Vestlusel peaminister Netanyahuga
arutati ka 2015. a Iraani ja P5+1 vahel sõlmitud tuumalepingut.
Saksamaa toetab selle säilitamist ühe regiooni stabiliseeriva tegurina,
ütles välisminister Maas.
Samas pidas ta oluliseks Iisraeli julgeolekuga seotud küsimusi.
Maas mainis sedagi, et Saksamaa kavatseb jätta jõusse taotluse
saada üheks ÜRO Julgeolekunõukogu roteeruvaks liikmeks
2019-2020. a valimistel.
Lisaks Netanyahule kohtus Maas ka Iisraeli presidendi Reuven Rivliniga
Kahepäevase Iisraeli-visiidi järel
kohtus välisminister Maas Ramallah's ka palestiinlaste juhi Abbasiga.
Veidi rohkem kui 10 aasta eest, 5. septembril 2007,
hävitasid Iisraeli Õhujõud Süürias valmimas olnud tuumareaktori.
Tegu oli Kesk-Süürias, Deir el-Zouris asuva rajatisega,
kus ehitati plutooniumireaktorit,
mis oli Põhja-Korea reaktori koopia.
See oleks valminud mõni kuu hiljem, veel 2007. a sees,
kuid tehti 8 Iisraeli hävitajaga maatasa.
Süüria väitis toona, et tegu oli väetist valmistava tehasega,
kuid ei teinud kunagi ühtki rünnakut hukkamõistvat avaldust.
Iisrael ei võtnud samuti varem rünnakut omaks,
kuigi vaevalt keegi selles kahtles.
Riigi salajane välisluure Mossad
oli saanud reaktori joonised ja ehitusgraafiku
ühe Austrias viibinud Süüria ametniku arvutist.
Sellised olid tänased uudised.
Paluge rahu Jeruusalemmale ja Iisraelile!
Kohtumiseni nädala pärast samal kanalil!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee